《今秋麦大熟北客所愿也戏作诗寄王季裴》
宋代·周孚

覆块初惊绿未苏，转头飞雪上斋盂。腥咸此际宁愁子，饼拓今年不负吾。

蜀豉加盐还记否，湘蒿荐箸有诗无。为君一洗南烹恶，从此儒仙莫怨臞。

作者简介：（1135—1177）济南人，寓居丹徒，字信道，号蠹斋。孝宗乾道二年进士。淳熙初，官至真州教授。工诗，文章不事雕绘。有《蠹斋铅刀编》。